**NE ZABORAVITE!**

**Neke djetetove osobine, sposobnosti i vještine su presudnije za uspješno školovanje od poznavanja slova.**

**Dobar start u školi ima dijete koje:**

**- ima dobru sliku o sebi,**

**- zna se zauzeti za sebe,**

**- zna rješavati probleme i sukobe,**

**- se ponosi uspjehom,**

**- podnosi neuspjeh,**

**- pomaže i dijeli s prijateljima,**

**- zna se dogovarati i pridržavati pravila,**

**- s upornošću završava što je započelo...**

**Što je korisno naučiti dijete prije škole?**

**Osamostaliti dijete u brizi za sebe: u kulturno-higijenskim navikama pri jelu, oblačenju,**

**korištenju WC-a, pranju i brisanju ruku, u brizi za svoje stvari...**

**Naučiti neke važne stvari: ime i prezime (svoje i roditelja), adresu i broj telefona,**

**riječi kulturnog ophođenja, siguran put od kuće do škole...**

**NIKADA NEMOJTE PLAŠITI DIJETE ŠKOLOM!!!!**

**(“Vidjet ćeš ti tamo, Dobit ćeš jedinicu, Ići ćeš u kut, …”)**

**ŠKOLU JE POŠTENIJE PREDSTAVITI U REALNOM SVJETLU**

**( “Sva djeca idu u školu – ona nam pomaže da postanemo veliki!”)**

**NE ZABORAVITE !**

**ČITAJTE S DJETOM REDOVITO, ALI NE PREDUGO (10 – 20 MIN) NEKA TO BUDE VRIJEME ZA VESELJE, SMIJEH I LJUBAV**

**NE PROPUSTITE POHVALITI SVOJE DIJETE !**

**NE ZABORAVITE!**

**Kako možete pomoći svom djetetu u odnosu na njegovu samostalnost, kulturno-higijenske i radne navike?**

**Potičite ga da:**

**• se samo obuče, obuje, umije, opere zube, počešlja, upotrebljava WC i strpljivo pričekajte da to obavi do kraja**

**• uzme jednostavni obrok kod kuće**

**• zaključa i otključa vrata (mora znati kome smije otvoriti kada je samo kod kuće)**

**• nauci kada i kako može koristiti telefon (nazvati roditelje na posao ili u slučaju neke nezgode nazvati susjeda, rođaka)**

**• zapamti osnovne podatke o sebi i svojoj obitelji (svoju adresu, broj telefona, ime roditelja, gdje rade)**

**• zapamti ili prepoznaje bar položaj kazaljki na satu u vrijeme kada treba poći u školu**

**• samo ode u trgovinu i kupi 2-3 sitnice (tako stječe samostalnost i sigurnost te upoznaje vrijednost novca)**

**• razgovara s Vama, pretpostavlja i samostalno zaključuje što je sve važno moći i znati napraviti – poduzeti samo za sebe prije nego krene u školu**

**• da Vam kaže sve što ga brine ili plaši u situacijama kad je sam bez Vas**

**• kroz razgovor provjerite koliko Vaše dijete zna o opasnim situacijama i kome se može obratiti za pomoć, kada je samo, uplašeno ili u opasnosti. Važno je da ne zastrašujete dijete, već ga jačate i pomažete mu davanjem osnovnih informacija (npr. kojeg susjeda pozvati).**

**• Poželjno je svakodnevno se baviti djetetom i to u ono doba kad ce inače pisati zadaće kad krene u školu, tako ce dijete steci naviku da u određeno vrijeme sjedi i radi uz roditelja. To uvijek mora biti na istom mjestu, gdje ce biti djetetov miran kutak za učenje.**

**NEKE KORISNE IGRE I AKTIVNOSTI RODITELJA I DJETETA**

**• Društvene igre (čovječe ne ljuti se, memori, domino) – razvoj pažnje i pamćenja, usvajanje pojma broja, radost zbog uspjeha, podnošenje neuspjeha.**

**• ˝Matematičke igre˝ u svakodnevnim situacijama (uspoređivanje, svrstavanje i razvrstavanje, sparivanje i pridruživanje, rastavljanje cjeline na dijelove i obrnuto, brojenje, prepoznavanje brojki) – razvoj percepcije, usvajanje pojma broja, logičko zaključivanje.**

**• Zajedničko čitanje priča i gledanje filmova u kojima se djetetu tumače postupci likova – prepoznavanje tuđih i svojih emocija, uživljavanje u situacije drugih,empatija.**

**• Prepričavanje prica i događaja – razvoj govora (pravilne rečenice, bogaćenje rječnika), logično prepričavanje (početak-sredina-kraj), postavljanje pitanja**

**• Crtanje, bojanje, modeliranje – kreativnost, pravilno držanje olovke, preciznost, snalaženje na papiru (odozgo prema dolje, s lijevog na desno)**

**• Vježbe vidno-motorne koordinacije - izrezivanje: resa od papira, rezanje rubova kružnih oblika, izrezivanje složenijih oblika; sastavljanje – igra sa sitnim kockicama i predmetima; trasiranje prstom, a zatim i bojicom oko predmeta, bojanje do rubova; svakodnevne aktivnosti: zakopčavanje, vezanje, slaganje odjeće,…; igre tipa "origami" – presavijanje papira; dopustiti glumljenje pisanja i čitanja**

**• Igre za razvijanje pažnje**

**Dopuni riječ**

**Igra sastavljanja rijeci na slogove priprema dijete za nastavu čitanja i pisanja. Za ovu igru dijete treba prvo uvježbati izgovor rijeci po slogovima na svom imenu : Ma –ja, Mi- ro, a zatim na lakšim riječima: ma –ma, ba – ka, vo – da i sl.**

**Ova igra se odvija uz dobacivanje loptice. Roditelj kaže jedan ili dva sloga i baci loptu djetetu. Dijete treba da završi riječ i da samo, pošto kaže slog, baca loptu dalje.**

**Stoga roditelji uključite se i budite voditelj svom djetetu u procesu učenja.**

**Prepoznaj po zvuku**

**Nije lako naučiti djecu da uvijek slušaju i čuju. Za ovo su potrebna česta i sistematska vježbanja. Za vrijeme šetnji skrećite pažnju djeteta na raznovrsnost zvukova u prirodi, u šumi, pruge, gradu i najzad, u svom stanu. Na ovaj način ce dijete naučiti osluškivanju i analiziranju zvukova.**

**Iskoristi svaki trenutak**

**Dijete je već mnogo puta razgledavalo ilustracije u slikovnicama, enciklopedijama i knjigama i opisivalo što je na njima prikazano. U ovoj igri za razgledanje nepoznate slike daje se pola minute i u tijeku vremena slika se jednom – dvaput za kratko pokriva. Zadatak je djeteta da opiše što je na slici vidjelo.**

**.Na taj način razvijamo djetetovu pažnju, njegov vokabular te logično zaključivanje.**

**• Igra za razvoj moći opažanja**

**Omiljene razglednice**

**Igre sa slikama, razglednicama potiču razvoj pažnje, pamćenja, zapažanja.**

**Razglednice se rašire po stolu. Zadatak je djeteta da što prije i brže odgovori na pitanja. Pitanja se, naravno postavljaju u zavisnosti od sadržaja razglednice, postepeno sve teža i teža.**

**Npr. na kojoj razglednici ima više crvene ili plave boje?, Na kojoj više ljudi,biljaka ili životinja? Gdje je prikazan rad, igra, sport? Objasni zašto tako misliš?**

**• Govorne igre**

**Što sve može biti plave boje?**

**Koje je voće crvene boje?**

**Što se sve nalazi u kupaonici?**

**Koje životinje imaju dvije noge?**

**Opis životinja?**

**Što sve u ovoj prostoriji počinje na glas s?**

**Nabroji tri životinje koje počinju na glas m?**

**Što sve možemo kupiti u trgovini na glas k?**

**Što je sve potrebno liječniku u njegovom radu?**

**Koje životinje žive u šumi?**

**Kako bismo jednim imenom nazvali psa, mačku i hrčka?**

**Što dolazi iza četvrtka?**

**Što je prije ljeta?**

**Koji glas se najviše čuje u riječima: stol, lisica, nos, sidro, usta**

**Lutka je igračka – koje još igračke poznaješ?**

**Kakav može biti stol?**

**Što možemo raditi olovkom?**

**Suprotnosti (veliko – malo, visoko –nisko, crno – bijelo, usko – široko, ...)**

**Kad dolaziš u vrtić?**

**Kad idemo spavati?**

**Kako se zove čovjek/žena koji podučavaju djecu u školi?**

**Stavi škare ispred/iza olovke.**

**Pokaži crni krug unutar bijelog kvadrata.**

**Odi u drugu sobu i sa treće police donesi žutu knjigu.**

**Reci rečenicu na drugi način.**

**Prepričaj pricu.**

**Sastavi pricu prema slici ili seriji slika.**

**Sastavi pricu iz vlastitog iskustva.**

**Pronađi rimu (kruh-majmun-duh).**

**Igra «kaladont» (reci riječ na završno slovo).**

**Zaokruži sve rijeci kojima je zadnji glas t**

**Dotakni lijevom rukom desno uho.**

**Zatvori oči i reci koje zvukove čuješ.**

**Govori glasno – tiho, visoko – nisko,brzo – sporo**

**Koje glasove čuješ u rijeci macka**

**Koju riječ čuješ kada kažem m-a-c-k-a**